Wai Google de Datn åwa praktisch unendlich lãng schbaichan kã, is a dé Gfoa fu am Misbrauch gém. Entweda das Google søwa Laid ausschbioniad, dass dé Datn an ãndare Fiamen fakaufn, oda das Regiarungen fu mãnche Lenda - a dé USA mid eanare Anti-Terror-Gsez - Google zwinga kintadn, de Datn zum aussaruka. So an Fåi håd s zwoa dawai nu nia gém, zumindest is nix publik woan, åwa alõa schã de Meglichkaid beunruigt so mãnche Laid.